50 Jaar gelede in Die Burger | 19 November 1971 | Netwerk24
50 Jaar gelede in Die Burger | 19 November 1971
Snelweg kan tuin sy ingang kos: Die plan om 'n waardige ingang vir Kirstenbosch te bou, kan heeltemal deur die snelwegprojek van die stadsingenieur, dr. S.S. Morris, verongeluk word. Dr. Morris wil Unielaan en die Simon van der Stel-snelweg verbind.
Grootse plan vir Ciskei bekend: Planne wat kan uitloop op die grootste proses van konsolidasie van Bantoe-tuislande wat nog deur die regering aangepak is, is gister bekend gemaak. Deur die planne, wat 'n groot deel van Oos-Kaapland raak, sal die grondgebied van die Ciskei met 'n verdere 111 000 ha vergroot word.
Tandeborsels en Franse nie vriende: Volgens 'n ondersoek van die Franse departement van gesondheid gebruik net een uit elke vier Franse tandeborsels. Minder as tien persent borsel hul tande gereeld, en in 15 persent van huise waar tandeborsels wel gebruik word, gebruik mense dieselfde tandeborsel.